


Д О К Л А Д

ОТНОСНО: Приемане бюджета на Община Рудозем за 2026 година


       Проектът за бюджет е разработен при осъществен анализ на приходите за 2024г., 2025г. и отчета към 31.12.2025г. и разчет на разходите, съгласно приоритетите, заложени в програмата за управление и развитие на Общината. Съобразен е в съответствие с действащите законови и подзаконови нормативни актове и отразява намеренията на общината за провеждане а комплексна финансова политика в сферата на икономиката и социалните дейности през 2026 г.
Проектът за бюджет е подчинен на изискванията на:
· Закон за публичните финанси.
· Закона за държавния бюджет на Република България за 2026г. публикуван в ДВ в бр.69 от 31.07.2026г.
· Постановление на Министерски съвет 102/2026г. за изпълнението на ЗДБРБ за 2026г.
· [bookmark: _GoBack]Указания на Министерство на финансите за разработване на бюджетите за 2026г., включващи стандарти за делегираните от държавата дейности с натурални и стойностни показатели през 2026г. и ФО -7/2026г.
· Наредба за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на община Рудозем.
· Предложения от ръководителите на всички бюджетни звена финансирани от общинския бюджет, кметове и кметски наместници.
· Минимална работна заплата –620,20 евро. 
· Без промяна в процентите, касаещи осигурителните плащания с изключение на служителите назначени по служебно правоотношение /държавни служители/ 80:20%.

За бюджет 2026г. общината си поставя следните цели:
1.Запазване на финансовата стабилност.
2.Погасяване на просрочените задължения в пълен обем и намаляване на просрочените вземания приблизително с 80%.
3.Частично погасяване на заеми към търговска банка и фонд Флаг, съгласно погасителните планове.
4.Ефективно управление на ресурсите по спечелени проекти по Оперативните програми и Програмата за развитие на селските райони.
5.Не поемане на нови задължения, които не са финансово обезпечени.
6.Насочване на инвестиции за  благоустрояване на уличната, водопроводната и канализационната мрежа; зелени площи; пешеходни зони в града и в населените места на общината.
        С предложения проект сме се постарали да изготвим бюджет, който максимално да се доближава до нуждите и потребностите на гражданите от общината и разбира се съобразен с финансовите й възможности.
Приоритетите са запазени, както в предходните години: образование, инфраструктура и благоустрояване, екология, култура, здравеопазване и социални дейности.
При съставяне на бюджета за 2026г. са спазени основните правила съгласно ЗДБРБ и ЗПФ, а именно:
-Използване на приходите от продажба по реда на ЗОС за инвестиционни разходи за основен и текущи ремонт на социалната и техническа инфраструктура;
-Освобождаване от наем на бюджетни организации, настанени в сгради – собственост на държавата или общината;
-Запазва се разпределението по тримесечия на общата субсидия за делегирани от държавата дейности – 30:25:20:25 по тримесечия;
-Обща изравнителна субсидия е трансфер за местни дейности и се предоставя до 20 януари в размер на 50%. Останалата сума от субсидията се предоставя ежемесечно.
-Субсидия за зимно поддържане и снегопочистване е трансфер за местни дейности и се предоставя до 20 януари в размер на 75%. Останалата сума от субсидията се предоставя ежемесечно до 5 число на текущия месец на равни части за периода от септември до декември;
-Целевата субсидия за капиталови разходи ще се предоставя до 5-то число на текущия месец , въз основа на заявка до МФ.
-Временно свободните средства по бюджета, може да се ползват за текущо финансиране на одобрени разходи и за други плащания, при условие, че не се нарушава своевременното финансиране на съответните дейности и не се промени предназначението на същите в края на годината – напр.съфинансиране на проекти.
         Второстепенни разпоредители с бюджетни кредити в община Рудозем са четири:
- Направление „Образование”;
- СУ „Св.Св. Кирил  и Методий” гр. Рудозем;
- СУ „Христо Ботев” с. Чепинци;
- ОУ „Христо Ботев” с. Елховец.

     Всички училища и детски градини са финансирани, чрез бюджета на общината, съгласно определените стандарти за издръжка на делегираните от държавата дейности.

        Свързани лица – организации с нестопанска цел са Народни читалища – 10бр.:

	"Христо Ботев 2000"
	гр.Рудозем

	"Нов живот 1948"
	с.Чепинци

	"Звезда 1950"
	с.Елховец

	"Възраждане 2013"
	гр.Рудозем

	"Пробуда 1967"
	с.Пловдивци

	"Напредък 2006"
	с.Войкова лъка

	"Развитие 2008"
	с.Борие

	"Родопчанка 2008"
	с.Рибница

	"Кичика 2005"
„Коритата 2011”
	с.Сопопот
с.Коритата 



Всички читалища са финансирани, чрез бюджета на общината, съгласно определените стандарти за издръжка на делегираните от държавата дейности за 2026г. разходен стандарт на годишна база е 219 180 евро за 19,5 натурални показатели. Имаме 1,5 увеличение на бройките спрямо 2025г., разпределени съгласно получено писмо с №08-00-878/13.08.2026г. от Министерство на културата, като следва: НЧ „Развитие -2008“ с.Борие – 1 бр. и НЧ „Кичика – 2005“ с.Сопотот – 0,5 бр.



Разработени са 17 бюджета за всяко населено място с кмет и кметски наместник, съгласно изискваните показатели и съответните нужди.

А. ПО ПРИХОДА

Приходите  на община Рудозем за 2026г. са в размер на  11 276 990 евро, с включен преходен остатък.

I. ВЗАИМООТНОШЕНИЯ С ЦЕНТРАЛНИЯ БЮДЖЕТ.

Предвидените с бюджета на Република България за 2026г. размери на бюджетните взаимоотношения между Централния бюджет и бюджета на община Рудозем са, както следва:
- Средства за финансиране на делегираните от държавата дейности в размер на 
7 176 235 евро. и преходен остатък в размер на 549 374 евро и със знак минус 8 332 евро в функция Образование.
Средства за финансиране на местни дейности /вкл. обща изравнителна субсидия, капиталова субсидия, снегопочистване и трансфери за местни дейности/ - 2 583 349 евро  и преходен остатък  в размер на 976 364 евро.

· Обща изравнителна субсидия в размер на 765 300 евро. 
· Средства за зимно поддържане и снегопочистване в размер на 98 800 евро.
· Капиталова субсидия в размер на 743 500 евро, с която частично ще покрият разходите по главници за кредит към фонд ФЛАГ и Инвестбанк АД, в общ размер на 160 200 евро.
· Размер на средствата за други целеви разходи за местни дейности в размер на 19 100 евро.
· Имуществени и неданъчни приходи – 1 173 101 евро.
· Преходен остатък – 976 364 евро.
· Със знак минус заеми към банки, лизингови вноски и отчисления към РИОСВ - - 216 452 евро.

При разработването на проектобюджета, средствата за финансиране на делегираните от държавата дейности са определени по функции и дейности, съгласно Единната бюджетна класификация, в размери не по-малко от предвидените.

II. ИМУЩЕСТВЕНИ И НЕДАНЪЧНИ ПРИХОДИ.

Собствени бюджетни приходи, в това число:

Имуществени данъци –  415 500 евро.
Неданъчни приходи – 757 601 евро.
Разчетени са средства за погашения:

· по дългосрочен кредит към „Инвестбанк” АД  в размер на 68 172 евро. главница  и лихва 16 775 евро.;
· по дългосрочен кредит към фонд ФЛАГ – в размер на 92 028 евро. главница и лихва в размер на 61 552 евро.;
· погасяване на финансов лизинг за закупен лек автомобил в размер на 11 133 евро, включваща главница 9 772 евро и лихва 1 361 евро.
· временни безлихвени заеми между бюджетни и извънбюджетни сметки за финансиране на програми.




Структура на приходите с държавен характер:

	№
	Наименование
	Проект към 01.01.2026г /евро
	Отчет към 31.12.2025г.
евро

	1
	Обща субсидия за държавно делегирани дейности
	7 716 235
	7 033 465



Структура на собствените приходи:

	№
	Наименование
	Проект за 2026г./лв.
	Отчет към 31.12. 2025г./лв.

	1.
	Имуществени данъци
	415 500
	395 140

	2.
	Неданъчни приходи
	757 601
	919 949

	2.1.
	Приходи и доходи от собственост
	45 350
	58 289

	2.2.
	Общински такси
	434 735
	408 130

	2.3.
	Глоби,санкции и наказател. лихви
	18 600
	19 220

	2.4.
	Други неданъчни приходи
	10 500
	121 397

	2.5.
	Внесени ДДС и др.дан.в/у продажбите
	        -18 000
	                   -18 811

	2.6.
	Продажба на нефин.активи
	206 416
	285 549

	2.7.
	Помощи,дарения и др.
	60 000
	46 175



Б. ПО РАЗХОДА

Разходите на община Рудозем за 2026г. са в размер на  11 276 990 евро, без включен преходен остатък от тях:
За делегирани държавни дейности са разчетени – 7 717 277 евро.
За общинските дейности се предвиждат общо – 3 559 713 евро, в това число и за капиталови разходи.
Съгласно Единната бюджетна класификация за 2026г., разходите се разделят на:
Разходи за заплати и възнаграждение на персонала, наети по трудови и служебни правоотношения.
Разпределени са средства за издръжка на кметствата по населени места, които възлизат в размер на 278 536 евро. В тази сума не са включени капиталовите разходи, разходите за възнаграждения и осигурителни плащания.
Текущата издръжка включва разходи за: материали, отопление, осветление, текущ ремонт, външни услуги – снегопочистване и опесъчаване и командировки. 
Субсидиите за читалища, за медицинска дейност също са в рамките на разчетените веществени разходи.

 ПУБЛИЧНИ РАЗХОДИ ПО ФУНКЦИИ

I. Функция „Общи държавни служби” 1 407 443 евро.
В тази функция са разчетени средствата за дейностите „Общинска администрация" и „Общински съвет".
1.3а дейност „Общинска администрация" разходите са в размер на 1 352 143 евро от тях. в:
държавни дейности – 982 653 евро са разчетени средствата за заплати и осигурителни плащания на персонала. Предвидено е увеличение на работната заплата с 5% от месец януари 2026г., съгласно нормативната уредба.
Местни дейности 369 490 евро за разходи за възнаграждения и осигурителни плащания, разходи, произтичащи от Закона за здравословни и безопасни условия на труд; разходите за представителни цели; за канцеларски материали, поддръжка на техниката и всички веществени разходи по издръжка на сградите на администрацията и кметствата /17броя/ и служебните автомобили, командировки, помощи по решение на ОбС – 8 000 евро, членски внос и капиталови разходи за 6 300 евро /шест броя компютри за 4 800 и климатик 1 500/. 

За дейност „Общински съвет“ са разчетени средства в размер на 55 300 евро., за възнаграждения, осигурителни плащания на общинските съветници, както и разходи за материали, ел.енергия, външни услуги  и командировки. Тази функция е изцяло общинска отговорност и се финансира от общинските приходи и изравнителна субсидия.

II.Функция „Отбрана и сигурност " – 553 665 евро.
В тази функция са разчетени средства за държавни дейности:
Дейност „Други дейности по вътрешната сигурност”– 52 262 евро, от тях са предвидени средствата за заплати, осигурителни плащания и издръжка на обществените възпитатели и местната комисия за борба срещу противообществените прояви и детски педагогически стаи.

Дейност „Отбранително мобилизационна подготовка, поддържане на запаси и мощности“,  средствата са в размер на 95 632 евро за заплати и осигурителни плащания на дежурни и персонал в Пунктовете за управление, тяхната издръжка, както и издръжката на военния отдел /командировъчни разходи/.

Дейност „Ликвидиране на последици от стихийни бедствия“, средствата са от преходен остатък 350 158 евро /с включена сума в размер на 5 158 е от §31-11/ за обект: Подпорна стена за укрепване на кв.17 между от 40-45 с.Бяла река.
 
За доброволни формирования за защита при бедствия са разчетени 55 613 евро., вкл. разходи за възнаграждения при участие в събитие, застраховки, облекло,  обучения.  Предвиден е закупуването на автомобил Пикап за нуждите на доброволното формирование със средства от преходен остатък от функция Отбрана и сигурност в размер на 30 508 евро, включени в общата издръжка.

III.Функция  „Образование”.
Във функция „Образование" са разчетени средства в размер на 5 112 298 евро и резерв 4 800 евро за следните дейности: 
Дейност „Детски градини" – 1 659 240 евро, с включен преходен остатък за работни заплати м.Декември 2025 год – 93 297 евро и планиран резерв 3 000 евро, отразен във функция „Разходи некласиф.др.”

В делегираната от държавата дейност са разчетени средства в размер на 1 656 240 евро за заплати, осигурителни плащания на педагогическия персонал и издръжка на подготвителните групи към ДГ. Капиталови разходи в размер на 1 500 включващи 3 броя съдомиялни. 

В делегираната от държавата дейност „Общообразователни училища" са разчетени средства в размер на 3 441 014 евро, с включен преходен остатък 21 027 евро и планиран резерв 1 800 евро. Капиталови разходи в  размер на 15 024 евро за 2 бр. компютърни конфигурации 1 687 евро, система за видеонаблюдение и контрол 7 175 евро, диван модулен 1 012 евро, гардероби – 3 бр. за 3 750 евро и 1 бр. климатик за 1 400 евро. 
.Дейност „Други дейности по образованието", местна дейност – 16 844 евро. са заложени средства и за  капиталови разходи за изграждане на газохранилище в размер на 14 936 евро и разходи за застраховка  - 1 908 евро.

IV. Функция „Здравеопазване" – 99 328 евро., включващи стандарт 80 014 евро и преходен остатък от държавни дейности §31-11 – 10 314 евро и капиталови разходи в местни дейности – 9 000 евро. 
Дейност „Здравен кабинет в детски градини и училища" – 90 292 евро е изцяло държавна отговорност и са разчетени средства по бюджетни показатели  -  за заплати, осигурителни плащания и издръжката на здравните кабинети, които се намират в детските градини и в училищата. 
Местни дейности има наличен преходен остатък в размер на 36 евро.
Други дейности по здравеопазването са планирани 9 000 евро капиталови разходи, като съфинансиране по проект.

V.	Функция „Социално осигуряване, подпомагане и грижи – 771 327 евро. В тази функция средствата, които са заложени са за дейности с държавен характер с изключение на сумата от 530 евро за закупуване на зарядна станция, от тях:
Дейност „Център за обществена подкрепа” – 177 836 евро., от тях по стандарт 155 520 евро и преходен остатък 22 316 евро средства за заплати, осигурителни плащания, текущ ремонт и други разходи за издръжка в държавни дейности. Планувани са средства в капиталовата програма за закупуване на 1 брой преносим компютър на обща стойност 1 000 евро.
Дейност „Програми за временна заетост“ – 2 756 евро., преходен остатък от 2025г.

Дейност „Дневен център за лица с увреждания” – 348 539 евро, от тях 348 009 евро държавни дейности и 530 евро местни дейности, средства за заплати, осигурителни плащания, текущи ремонти и издръжка в държавни дейности. По стандарт 343 350 евро и преходен остатък 4 659 евро.
Планувани са средства в размер на 530 евро в капиталовата програма за участие в закупуването на зарядна станция /ддс/.

Дейност „Асистентска подкрепа” - 240 544 евро, от тях 233 050 евро по стандарт за 2026г. и 7 494 евро, преходен остатък. Фактически потребители 50 бр.

Дейност „Асистент за лична помощ“ – 1 652 евро преходен остатък от 2025г.

VI.Функция „Жилищно строителство, БКС и опазване на околната среда" – 2 279 953 евро, включва преходен остатък 658 316 евро, представляващи капиталови разходи с целево финансиране и текущи разходи. Тази функция е общинска отговорност и се финансира от общинските приходи и възстановено ДДС от НАП. Дейностите, които се финансират са:

Дейност „Водоснабдяване и канализация" – 214 119 евро, разходи за изразходена вода, включваща и  обществените чешми, канализационни тръби, текущи ремонти, членски внос към В и К  и външни услуги, както ползване и на вома. Капиталови разходи в размер на 153 419 евро, за обекти: Вътрешна водопроводна мрежа с.Чепинци и СН на обект канализация кв.Възраждане. Възстановеното ДДС се отразява със знак минус.

Дейност „Осветление на улици и площади" – 46 000 евро, средства за ел. енергия – осветление,  материали, включващи енергоспестяващи лампи, кабели за уличното осветление, текущи ремонти и външни услуги.

Дейност „Изграждане, ремонт и поддържане на уличната мрежа“ – 619 634 евро, средствата са разчетени за външни услуги – включени просрочени задължения за снегопочистване и опесъчаване на общински улици, текущи ремонти на общински улици и капиталови разходи в размер на 493 196 евро за основни ремонти, включен и преходен остатък в размер на 68 118 евро с целеви характер и за текущи ремонти 25 327 евро.

Дейност „Други дейности по жилищното строителство, благоустройството и
регионалното развитие" –  960 032 евро, разчетени средства за заплати, осигурителни
вноски, издръжка- външни услуги с тежка механизация, средства за текущ ремонт и капиталови разходи в размер на 640 681 евро, включен преходен остатък в размер на 406 309 евро с целеви характер.

Дейност „Озеленяване“ – 36 000 евро,  разчетени средства за озеленяване и поддържане на тревните площи, засаждане на цветя, поддръжка и текущ ремонт на поливна система.

Дейност „Чистота" – 404 168 евро са разчетени средства за възнаграждения, осигурителни плащания, издръжка и отчисления към РИОСВ. Отчисленията са заложени в приходен параграф 93-36”Друго финансиране” със знак минус в размер на 46 480евро. С тези средства се реализират дейностите по сметосъбиране, сметоизвозване и поддържане на чистотата на територията на община Рудозем. Включен преходен остатък в разходната част в размер на 27 883 евро.

VII.	Функция „Култура, спорт, почивни дейности и религиозно дело" – 751 312 евро.
В тази функция са отразени:
В държавни дейности:

Дейност „Спорт за всички“ – 436. преходен остатък от 2024г. в СУ гр. Рудозем.

Дейност „Читалища" – 219 180 евро изцяло държавна отговорност, която сума е за финансиране на читалищната дейност. Субсидират се 19,5 бройки за 10 броя Народни читалища.

В местни дейности:

Дейност „Спортни бази за спорт за всички” – 352 484 евро, за заплати, осигурителни плащания за трима служители, ел. енергия, вода, материали, текущи ремонти и външни услуги и капиталови разходи на обща стойност 293 964 евро. В сумата е включен преходен остатък за ремонт на спортна зала с целеви характер в размер на 217 278 евро.
Дейност „Други дейности по спорта и физическата култура” – 8 000 евро за издръжка.

В местни дейности в Дейност „Читалища“  има наличен преходен остатък от капиталова субсидия от 2025г. в размер на 104 212 евро,   за капиталови разходи, за енергийна ефективност и достъпна среда, като съфинансиране по проект за  читалища. 

Дейност „Други дейности по културата” – 67 000 евро, предвидени средства за културния и празничен календар на община Рудозем.

VIII.	Функция „Икономически дейности и услуги" – 190 064 евро.
В тази функция разходите са по дейности, както следва:
Дейност „Служби и дейности по поддържане, ремонт и изграждане на пътища"  местни дейности – 106 734 евро. Разчетени средства за текущи ремонти и за зимно поддържане -  сезон 2025-2026. Включен преходен остатък в размер на 6 647 евро.


Дейност „Други дейности по транспорта" местни дейности– 81 330 евро. средства за заплати и осигурителни плащания на персонал зает в звено „Транспорт", материали, горива, текущ ремонт, външни услуги и др. Включени са капиталови разходи в размер на 20 000 евро за изработка и монтаж на спирки - 10 броя.

Дейност „ Други дейности по икономиката“ – 2 000 евро, включваща и договор за кастрация на кучета, медикаменти и материали. 

IX.Функция „Разходи некласифицирани в други функции" – 111 600 евро.
Тази функция е изцяло общинска отговорност и се финансира от общинските приходи. 
Дейност „Разходи за лихви“ -  79 688 евро, заложени са средства, които са за лихвени плащания по дългосрочния заем на общината към „Инвестбанк" АД – 16 775 евро, фонд ФЛАГ в размер на 61 552 евро и  лихви по финансов лизинг – 1 361 евро. 

Дейност „Други разходи некласифицирани по другите функции“ – разчетени са средства за такси ангажименти по заеми към фонд ФЛАГ – 612 евро.

Дейност „Резерв за непредвидени и неотложни разходи” са планувани средства в размер на 31 300 евро., от тях в ОбА са 26 500 евро., останалите са по бюджетите на второстепенните разпоредители.

        По време на публичното обсъждане нямаше присъствие от страна на граждани и няма постъпили нови предложения.
        Общинския бюджет е публичен и финансирането на местните и делегираните от държавата дейности се извършва от общината в интерес на местната общност и при спазване на принципите на законосъобразност, целесъобразност, ефективност, ефикасност и публичност.  

        Разходването на средствата по СЕС ще се извършва съобразно разписаните бюджети по съответните оперативни програми и програмата за развитие на селските райони.    




                                                                                                                  Изготвил:……………
                                /Милена Русева/
